turjo4nis/wikipedia-bn-dump-20250701 huggingface dataset:
বিবাহবহির্ভূত যৌনতা

ব্যভিচার বলতে সাধারণভাবে দুই জন অবিবাহিত ব্যক্তির মধ্যে পারস্পরিক সম্মতির ভিত্তিতে সংঘটিত যৌন সম্পর্ককে বোঝানো হয়।

যখন কোনো বিবাহিত ব্যক্তি তার বিবাহিত সঙ্গী ছাড়া অন্য কারও সঙ্গে সম্মতিসূচক যৌন সম্পর্ক স্থাপন করেন, তখন সেটিকে পরকীয়াচার বলা হয়। জন ক্যালভিন পরকীয়াকে এমন এক যৌন আচরণ হিসেবে বিবেচনা করেন, যা বিবাহিত দম্পতির জন্য ধর্মীয়ভাবে নির্ধারিত যৌন সম্পর্কের আদর্শের বাইরে পড়ে। তার মতে, এর অন্তর্ভুক্ত ছিল ব্যভিচারও।

অনেকের কাছে এই শব্দটি নৈতিক বা ধর্মীয় অস্বীকৃতির ধারণা বহন করে। তবে ব্যভিচার সম্পর্কিত আচরণের মূল্যায়ন বিভিন্ন ধর্ম, সমাজ ও সংস্কৃতিতে ভিন্ন রকম হয়ে থাকে। আধুনিক ব্যবহারে প্রায়শই এই শব্দটির পরিবর্তে তুলনামূলকভাবে নিরপেক্ষ শব্দ ব্যবহার করা হয়, যেমন বিবাহপূর্ব যৌন সম্পর্ক, বিবাহবহির্ভূত যৌন সম্পর্ক, অথবা বিনোদনমূলক যৌনতা।

ব্যুৎপত্তি ও ব্যবহার 

নতুন নিয়মে রচিত গ্রিক ভাষার বাইবেলে পর্নেইয়া (πορνεία – "বেশ্যাবৃত্তি") শব্দটি মোট ২৫ বার ব্যবহৃত হয়েছে (এর মধ্যে সম্বন্ধকারক রূপ πορνείας-সহ)।

চতুর্থ শতকের শেষভাগে লাতিন ভুলগেট—যা গ্রিক পাঠ্যের একটি লাতিন অনুবাদ—তাতে এই শব্দের অনুবাদ করা হয় fornicati, fornicatus, fornicata, এবং fornicatae রূপে। পরবর্তীতে ইংরেজি বাইবেলের বিভিন্ন অনুবাদ যেমন ১৫৯৯ সালের জেনেভা বাইবেল, ১৬১১ সালের কিং জেমস সংস্করণ, ১৮৯৯ সালের ক্যাথলিক ডুই-রেম বাইবেল এবং ১৯০১ সালের আমেরিকান স্ট্যান্ডার্ড ভার্সন-এ fornication এবং fornicators শব্দগুলো ব্যবহৃত হয়েছে।

তবে দ্বিতীয় বিশ্বযুদ্ধের পর প্রকাশিত অনেক আধুনিক ইংরেজি বাইবেল অনুবাদে fornication এবং fornicators শব্দ দুটি পুরোপুরি এড়িয়ে যাওয়া হয়েছে। যেমন: English Standard Version, New Living Translation, New International Version, Christian Standard Bible, Good News Bible, এবং Contemporary English Version—এই অনুবাদগুলোতে এই শব্দগুলো নেই। একটি অনুবাদে fornication থাকলে, অন্য অনুবাদে সেটির পরিবর্তে whoredom, যৌন অনৈতিকতা, অথবা শুধু immoral বা immorality শব্দ ব্যবহার করা হয়েছে (যেমন )।

লাতিন ভাষায় fornix শব্দের অর্থ খিলান বা স্থাপত্যিক খিলান। প্রাচীন রোমে যৌনকর্মীরা বৃষ্টির হাত থেকে বাঁচার জন্য এমন খিলানের নিচে দাঁড়িয়ে খদ্দেরের জন্য অপেক্ষা করতেন। ফলে fornix শব্দটি বেশ্যালয়ের প্রতিশব্দে পরিণত হয়, এবং fornicare ক্রিয়াটি এমন একজন পুরুষকে বোঝাত যে বেশ্যালয়ে যায়।

ইংরেজি ভাষায় fornication শব্দটির প্রথম রেকর্ডকৃত ব্যবহার ঘটে Cursor Mundi-তে, আনুমানিক ১৩০০ সালের দিকে। অক্সফোর্ড ইংরেজি অভিধান (OED)-এ এর একটি রূপক ব্যবহারও নথিভুক্ত আছে: "The forsaking of God for idols" অর্থাৎ "দেবতাদের জন্য ঈশ্বরকে ত্যাগ করা"।

Fornicated শব্দটি একটি বিশেষণ হিসেবেও ব্যবহৃত হয় উদ্ভিদবিজ্ঞানে, যার অর্থ খিলানাকৃতি বা নিচের দিকে বাঁকানো (যেমন পাতার ক্ষেত্রে)। জন মিলটন ১৬৪২ সালে রচিত The Reason of Church-Government Urged against Prelaty গ্রন্থে এই শব্দের দ্ব্যর্থক ব্যবহার করেন: "[She] gives up her body to a mercenary whordome under those fornicated [ar]ches which she cals Gods house."

আরো দেখুন 
পরকীয়া

ধর্ম ও যৌনতা
স্বমেহনের ধর্মীয় দৃষ্টিভঙ্গি
মুক্ত ভালবাসা
বিশ্বাসঘাতকতা
কাম
মুক্ত বিবাহ
বিমিশ্রতা
যিনা

তথ্যসূত্র

বহিঃসংযোগ 

মানব যৌনতার ইতিহাস
ব্যভিচার
যৌনতা ও সমাজ
যৌনতা ও ধর্ম
বিবাহ ও ধর্ম
যৌনক্রিয়া
যৌন নীতিশাস্ত্র
ধর্ম ও বিবাহ
বিবাহ বহির্ভূত সম্পর্ক
এক্সিম ব্যাংক (বাংলাদেশ)

এক্সপোর্ট ইম্পোর্ট ব্যাংক অব বাংলাদেশ পাবলিক লিমিটেড কোম্পানি (ইইবিবিপিএলসি) যা (এক্সিম ব্যাংক) নামে সুপরিচিত বাংলাদেশের একটি অন্যতম বেসরকারি বাণিজ্যিক ব্যাংক। বাণিজ্যিক ব্যাংক হিসাবে বাংলাদেশ ব্যাংকের সকল নিয়ম কানুন মেনে ১৯৯৯ সালের ৩ আগস্ট যাত্রা শুরু করে। শুরুতে ব্যাংকটির নাম ছিল বেক্সিম ব্যাংক লিমিটেড। কিন্তু আইনগত সমস্যার কারণে ব্যাংকটিকে এক্সিম ব্যাংক নামে আভিহিত করা হয় যার পুরা নাম এক্সপোর্ট ইম্পোর্ট ব্যাংক অব বাংলাদেশ লিমিটেড। ব্যাংকটি ২০০৪ সালে দেশের প্রধান দুই পুজিবাজারে তালিকাভুক্ত হয়।

প্রতিষ্ঠা

ব্যাংকিং পরিষেবা 
এক্সিম ব্যাংক প্রথম ব্যাংক হিসাবে জুলাই, ২০০৪ সালে সকল কার্যক্রম প্রথাগত ব্যাংকিং থেকে ইসলামী শরিয়াহ ভিত্তিতে পরিবর্তিত করে। ব্যাংকটি মুসলিম ও অ-মুসলিম সবাইকে নিজস্ব প্রয়োজন অনুযায়ী ব্যাংকিং সেবা দিয়ে থাকে। এর মধ্যে রয়েছে -
 রেটেইল ব্যাংকিং
 কর্পোরেট ব্যাংকিং
 এসএমই ব্যাংকিং
 কৃষি ব্যাংকিং
 বৈদেশিক বাণিজ্য

ব্যাংকিং কার্যক্রম

শাখা 
বর্তমানে ব্যাংকটি ১৩০ টি শাখা নিয়ে তাদের ব্যাংকিং সেবা প্রদান করে যাচ্ছে।

এটিএম বুথ 
বর্তমানে (মার্চ, ২০২৪) এটিএম বুথ সংখ্যা ২০৮টি।

সহযোগী প্রতিষ্ঠান 
 এক্সিম এক্সচেঞ্জ কোম্পানি (ইউকে) লিমিটেড
 এক্সিম এক্সচেঞ্জ কোম্পানি (কানাডা) লিমিটেড
 এক্সিম ইসলামী ইনভেস্টমেন্ট লিমিটেড

সামাজিক দায়বদ্ধতা (CSR) 
এক্সিম ব্যাংক ফাউন্ডেশনের মাধ্যমে বিভিন্ন সহয়তা দেয়া হয়ে থাকে -
 এক্সিম ব্যাংক শিক্ষা কর্মসূচী
 এক্সিম ব্যাংক কৃষি বিশ্ববিদ্যালয়, বাংলাদেশ (EBAUB)
 এক্সিম ব্যাংক হসপিটাল

তথ্যসূত্র

বহিঃসংযোগ 
 অফিশিয়াল ওয়েবসাইট

বাণিজ্যিক ব্যাংক
বাংলাদেশের বেসরকারি ব্যাংক
বাংলাদেশের ইসলামি ব্যাংক
ইসলামি ব্যাংক
১৯৯৯-এ প্রতিষ্ঠিত ব্যাংক
১৯৯৯-এ প্রতিষ্ঠিত বাংলাদেশী কোম্পানি
বাংলাদেশের ব্যাংক
১৯৯০-এ প্রতিষ্ঠিত সংগঠন
বাংলাদেশের বৈদেশিক বাণিজ্য
চট্টগ্রাম উন্নয়ন কর্তৃপক্ষ

চট্টগ্রাম উন্নয়ন কর্তৃপক্ষ 
(চউক বা সিডিএ) চট্টগ্রাম মেট্রোপলিটন এলাকার জন্য সংবিধিবদ্ধ পরিকল্পনা ও উন্নয়ন প্রণয়নমূলক কর্তৃপক্ষ যা বাংলাদেশ সরকারের চউক অধ্যাদেশ-১৯৫৯ এর আলোকে গঠিত ও পরিচালিত হয়ে থাকে। ভৌগোলিক ও অর্থনৈতিকভাবে গুরুত্বপূর্ণ দেশের অন্যতম বাণিজ্যিক কেন্দ্র চট্টগ্রাম শহর ও এর নিয়ন্ত্রিত আশেপাশের এলাকাসমূহের পরিকল্পিত ও সামঞ্জস্যপূর্ণ উন্নয়নের প্রতি দৃষ্টি রেখে ক্রমবর্ধমান নগরায়ণের ধারাকে পরিকল্পিত ও টেকসই করার লক্ষ্যে সংস্থাটি কাজ করে থাকে।

আওতাধীন এলাকা
স্ট্রাকচার প্ল্যান-১৯৯৫ অনুযায়ী ১১৫২ বর্গ কিলোমিটার।

সীমানা
প্রতিষ্ঠানটির সীমানা উত্তরে সীতাকুণ্ড উপজেলার বাঁশবাড়ীয়া, দক্ষিণে সাঙ্গু নদী, আনোয়ারা উপজেলা ও পূর্বে রাঙ্গুনিয়া উপজেলার ইছাখালী এবং পশ্চিমে বঙ্গোপসাগর।

প্রতিষ্ঠান
উক্ত প্রতিষ্ঠানটি চট্টগ্রামের চান্দগাঁও-এর সিডিএ পাবলিক স্কুল এন্ড কলেজ, সিডিএ গার্লস স্কুল এন্ড কলেজ এবং এম. এম. আলী রোডের চউক শিশু কানন স্কুল পরিচালনা করে।

তথ্যসূত্র

বহিঃসংযোগ
 চট্টগ্রাম উন্নয়ন কর্তৃপক্ষের প্রাতিষ্ঠানিক ওয়েবসাইট

চট্টগ্রামের সরকার
বাংলাদেশের নগর উন্নয়ন কর্তৃপক্ষ
বাংলাদেশের সরকারি সংস্থা
১৯৫৯-এ পাকিস্তানে প্রতিষ্ঠিত
১৯৫৯-এ প্রতিষ্ঠিত সরকারি সংস্থা
১৯৫৯-এ পূর্ব পাকিস্তানে প্রতিষ্ঠিত
চট্টগ্রাম ভিত্তিক সংগঠন
থিওডোর ওলফগ্যাং হ্যানশ

থিওডোর ওলফগ্যাং হ্যানশ একজন জার্মান পদার্থবিজ্ঞানী। তিনি ২০০৫ সালে জন লুইস হল ও রয় জে গ্লোবার এর সাথে পদার্থবিজ্ঞানে নোবেল পুরস্কার লাভ করেন।

তথ্যসূত্র

স্ট্যানফোর্ড বিশ্ববিদ্যালয়ের শিক্ষক
পদার্থবিজ্ঞানে কমস্টক প্রাইজ বিজয়ী
নোবেল বিজয়ী পদার্থবিজ্ঞানী
মাতেউচি পদক বিজয়ী
১৯৪১-এ জন্ম
জীবিত ব্যক্তি
পরীক্ষণমূলক পদার্থবিজ্ঞানী
আলোক পদার্থবিজ্ঞানী
লেজার গবেষক
জার্মান নোবেল বিজয়ী
মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
হাইডেলবার্গ বিশ্ববিদ্যালয়ের প্রাক্তন শিক্ষার্থী
অপটিক্যাল সোসাইটির সভ্য
ফরাসি বিজ্ঞান একাডেমির সদস্য
আমেরিকান ফিজিক্যাল সোসাইটির বিশিষ্ট সভ্য
গারহার্ড ডোমাগ

গারহার্ড জোহানেস পল ডোমাগ একজন জার্মান রোগতত্ত্ববিদ এবং ব্যাক্টেরিওলজিস্ট। তিনি ১৯৩৯ সালে চিকিৎসাবিজ্ঞানে নোবেল পুরস্কার লাভ করেন।

জীবনী

তথ্যসূত্র

চিকিৎসাবিজ্ঞানে নোবেল পুরস্কার বিজয়ী
১৮৯৫-এ জন্ম
১৯৬৪-এ মৃত্যু
রয়েল সোসাইটির বিদেশি সদস্য
জার্মান নোবেল বিজয়ী
আলী আমজাদ সরকারি বালিকা উচ্চ বিদ্যালয়

আলী আমজাদ সরকারি বালিকা উচ্চ বিদ্যালয় মৌলভীবাজার জেলার সদর উপজেলায় অবস্থিত একটি প্রাচীন সরকারি শিক্ষা প্রতিষ্ঠান। প্রতিষ্ঠাকালীন সময়ে এটি কলকাতা বিশ্ববিদ্যালয়ের অধীনে ছিল এবং পরবর্তীতে পূর্ব বাংলা শিক্ষা বোর্ডের অধীনে বিদ্যালয়ের কার্যক্রম পরিচালনা করে। ১৯৬৪ সাল থেকে বিদ্যালয়টির শিক্ষার্থীরা মাধ্যমিক ও উচ্চ মাধ্যমিক শিক্ষা বোর্ড, কুমিল্লার অধীনে এসএসসি পরীক্ষায় অংশগ্রহণের সুযোগ পায়। পরবর্তীতে মাধ্যমিক ও উচ্চ মাধ্যমিক শিক্ষা বোর্ড, সিলেট প্রতিষ্ঠিত হওয়ার পর থেকে সিলেট বোর্ডের অধীনে পরীক্ষা দিচ্ছে। এটি মাধ্যমিক ও উচ্চ শিক্ষা অধিদপ্তরের আওতাভুক্ত একটি সরকারি মাধ্যমিক বিদ্যালয় যেখানে ষষ্ঠ শ্রেণি থেকে দশম শ্রেণি পর্যন্ত পাঠ্যক্রম চালু রয়েছে।

ইতিহাস 
আলী আমজাদ সরকারি বালিকা উচ্চ বিদ্যালয় ১৯৩২ খ্রিষ্টাব্দে প্রতিষ্ঠিত হয়। প্রতিষ্ঠাকালীন সময় থেকেই বিদ্যালয়টি এই নামে পরিচিত ছিল। বর্তমান কুলাউড়া উপজেলার অন্তর্গত লংলার বিখ্যাত জমিদার মৌলভী নওয়াব আলী আমজাদ খান স্কুলটির জন্য ৮৪ ডেমিমাল জমি দান করেন। বিদ্যালয়টির পুরাতন ক্যাম্পাসটি মনু নদীর তীরে অবস্থিত ছিল। পরবর্তীতে মৌলভীবাজারের দুইজন স্বনামধন্য আইনজীবী, যতীন্দ্র মোহন দেব এবং মধূসুদন দত্ত বর্তমান ক্যাম্পাসের জন্য ১২৩ ডেসিমাল জমি দান করেন। এই জমিতে একটি দ্বিতল আবাসিক ভবন নির্মিত হয়। কালের বিবর্তনে পুরাতন ক্যাম্পাসে নির্মিত টিনশেড ভবনগুলো জরাজীর্ণ হয়ে পড়ে। ১৯৮০ সালে বিদ্যালয়ের প্রধান শিক্ষিকা ঊষা দাস পুরাতন ক্যাম্পাস থেকে স্কুলের একাডেমিক ও প্রশাসনিক কার্যক্রম বর্তমান ক্যাম্পাসে স্থানান্তর করার উদ্যোগ নেন।পুরাতন আবাসিক ভবনটি এখন পাঠদানের জন্য ব্যবহৃত হচ্ছে। ১৯৮৪ সালে মনু নদীর তীর প্লাবিত হয়ে মৌলভীবাজার শহর এক ভয়াবহ বন্যার কবলে পড়ে। বন্যায় বিদ্যালয়ের পাঠাগার ও ‍গুরুত্বপূর্ণ পুরনো নথিপত্র পুরোপুরি নষ্ট হয়ে যায়।

অবকাঠামো 
বর্তমানে বিদ্যালয়ে তিনটি দ্বিতল ভবন এবং একটি প্রশাসনিক ভবন রয়েছে। পাঠদানের জন্য ২৩ টি শ্রেণিকক্ষ রয়েছে। এছাড়াও বিদ্যালয়ে দুটি বিজ্ঞানাগার, দুটি কম্পিউটার ল্যাব, একটি পাঠাগার, শিক্ষকদের জন্য দুটি বিশ্রামকক্ষ, একটি সম্মেলন কক্ষ এবং একটি প্রার্থনাকক্ষ রয়েছে। এছাড়াও বিদ্যালয়ে বাংলাদেশ কম্পিউটার কাউন্সিল কর্তৃক প্রতিষ্ঠিত একটি অত্যাধুনিক কম্পিউটার ল্যাব রয়েছে।

ফলাফল 
বিদ্যালয়ের শিক্ষার্থীরা জেএসসি ও এসএসসি পরীক্ষায় সাফল্যের সাক্ষর রেখে আসছে। ২০০৮, ২০০৯, ২০১০, ২০১১ এবং ২০১২ সালের এসএসসিতে পাশের হার যথাক্রমে ৮১.১৭%, ৯৩.৬২%, ৯৬.৪৯%, ৯৮.৫৬% এবং ৯৮.৭৫%।  ২০১২ সালে এসএসসিতে ৩১ জন, ২০১৪ সালে এসএসসিতে ৪৩ জন শিক্ষার্থী জিপিএ-৫ অর্জন করে। এছাড়াও ২০১০ সালের জেএসসি পরীক্ষায় ১৮ জন এবং ২০১১ সালের জেএসসি পরীক্ষায় ১৮ জন মেধাবৃত্তি লাভ করে স্কুলের মেধাবী শিক্ষার্থীরা। ২০১৪ সালের এসএসসি পরীক্ষায় সিলেট বোর্ডের প্রথম ২০টি স্কুলের মধ্যে স্কুলটি স্থান করে নেয়।

তথ্যসূত্র

বহিঃসংযোগ 
 

মৌলভীবাজার জেলার বিদ্যালয়
১৯৩২-এ প্রতিষ্ঠিত শিক্ষাপ্রতিষ্ঠান
মৌলভীবাজার সদর উপজেলা
আরবোভাইরাস (ব্যান্ড)

আরবোভাইরাস বাংলাদেশের একটি হার্ড রক ব্যান্ড । ২০০২ সালে গিটারিস্ট সুহার্তো শেরিফ, আসিফ আজগর রঞ্জন এবং ড্রামার হিমেলের হাত ধরে যাত্রা শুরু করে আরবোভাইরাস। এরা তিনজন ছিলেন স্কুলজীবন বন্ধু। ব্যান্ডের নামটি মূলত "Blade II" কমিক বই থেকে সংরক্ষণ করা হয়। আরবোভাইরাস গঠিত হবার পর থেকে এখন পর্যন্ত অনেক মিউজিসিয়ানই এই ব্যান্ডের সাথে কাজ করেছে। আরবোভাইরাসের বর্তমান লাইনআপ হচ্ছে সূফী ম্যাভেরিক (ভোকাল; ২০০৩-২০২২; ২০২৩-বর্তমান), আসিফ আজগর রঞ্জন (গিটার; ২০০৩-বর্তমান), আহমেদ আদনান আলম (বেজ; ২০০৯-বর্তমান) এবং নাফিস আল আমিন (ড্রামস; ২০১২-বর্তমান) ।

অ্যালবাম সমূহ 

 64m 53s (২০০৬)
 মন্তব্য নিষ্প্রয়োজন (২০১৩)
 বিশেষ দ্রষ্টব্য (২০১৭)
 অতঃপর (২০১৯)
 নিখোঁজ সংবাদ (২০২৫)

তথ্যসূত্র 

বাংলাদেশী সঙ্গীত দল
বাংলা ব্যান্ড
নু মেটাল সাঙ্গীতিক দল
শ্রেষ্ঠ পরিচালক বিভাগে ফিল্মফেয়ার পুরস্কার

শ্রেষ্ঠ পরিচালক বিভাগে ফিল্মফেয়ার পুরস্কার হল ভারতের চলচ্চিত্র পরিচালকদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। এই বিভাগে সর্বাধিক সাতবার পুরস্কার লাভ করেন বিমল রায়। চারবার করে এই পুরস্কার লাভ করেন রাজ কাপুর, যশ চোপড়া ও সঞ্জয় লীলা ভন্সালী।

বিজয়ী পরিচালক

গাঢ় বর্ণ বিজয়ী নির্দেশ করে।

১৯৫০-এর দশক

১৯৬০-এর দশক

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

একাধিকবার বিজয়ী

৭ বার
 বিমল রায়

৪ বার
 যশ চোপড়া
 রাজ কাপুর
 সঞ্জয় লীলা ভন্সালী

২ বার
 রাকেশ রোশন
 রাজকুমার সন্তোষী
 করণ জোহর
 আশুতোষ গোয়ারিকর
 মনোজ কুমার
 গোবিন্দ নিহলানি
 রাকেশ ওমপ্রকাশ মেহরা

আরও দেখুন
 শ্রেষ্ঠ পরিচালক বিভাগে জাতীয় চলচ্চিত্র পুরস্কার (ভারত)
 শ্রেষ্ঠ পরিচালক বিভাগে আইফা পুরস্কার
 শ্রেষ্ঠ পরিচালক বিভাগে স্ক্রিন পুরস্কার
 শ্রেষ্ঠ পরিচালক বিভাগে জি সিনে পুরস্কার

তথ্যসূত্র

বহিঃসংযোগ
 ফিল্মফেয়ার পুরস্কারের দাপ্তরিক ওয়েবসাইট 

ফিল্মফেয়ার পুরস্কার
সেরা পরিচালক বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
শ্রেষ্ঠ পরিচালকের পুরস্কার
পাকিস্তান আন্দোলন

পাকিস্তান আন্দোলন () উপমহাদেশে সংঘটিত একটি রাজনৈতিক আন্দোলন। ব্রিটিশ সাম্রাজ্য থেকে স্বাধীন হয়ে উপমহাদেশের উত্তর পশ্চিমের চারটি প্রদেশ ও উত্তর পূর্বের বাংলা নিয়ে স্বাধীন রাষ্ট্র পাকিস্তান গঠনের জন্য এই আন্দোলন সংঘটিত হয়। আশরাফ আলী থানভীর দুই খলিফা শাব্বির আহমদ উসমানি ও জাফর আহমদ উসমানি এই আন্দোলনের ধর্মীয় সমর্থনের প্রধান ব্যক্তিত্ব।

আন্দোলনের লক্ষ্য 
ভারতের স্বাধীনতা আন্দোলনের সাথে সমান্তরালে এই আন্দোলন চলে। দুই আন্দোলনের উদ্দেশ্য একই ছিল। তবে পাকিস্তান আন্দোলনের মুখ্য উদ্দেশ্য ছিল এর ধর্মীয় পরিচয় ও রাজনৈতিক স্বার্থ রক্ষা করা।

আন্দোলনের ইতিহাস 

প্রথম সংগঠিত আন্দোলন সৈয়দ আহমদ খান কর্তৃক আলিগড়ে শুরু হয় যা আলিগড় আন্দোলন নামে পরিচিতি পায়। এটি পাকিস্তান আন্দোলনের ভিত্তিস্থাপন করে। ১৯০৬ সালে একটি শিক্ষা কনভেনশন অনুষ্ঠিত হয়। মুসলিম সংস্কারকরা আন্দোলনকে রাজনৈতিক পর্যায়ে নিয়ে যান। এসময় নিখিল ভারত মুসলিম লীগ গঠিত হয়। গুরুত্বপূর্ণ নেতাদের উদ্দেশ্য ছিল ব্রিটিশ ভারতে মুসলিমদের মৌলিক অধিকার রক্ষা করা। আন্দোলনের প্রাথমিক পর্যায়ে মুসলিম লীগের বার্ষিক অধিবেশনের পর এটি দার্শনিক আল্লামা ইকবালের দৃষ্টিভঙ্গি গ্রহণ করে। মুহাম্মদ আলি জিন্নাহর সাংবিধানিক প্রচেষ্টা আন্দোলনের জন্য জনসমর্থন সৃষ্টি করে। উর্দু কবি ইকবাল ও ফয়েজ সাহিত্য, কবিতা ও বক্তৃতার মাধ্যমে রাজনৈতিক সচেতনতা গঠনে ভূমিকা রাখেন। নারীদের মধ্যে বেগম রানা লিয়াকত আলি খান ও ফাতেমা জিন্নাহ এতে ভূমিকা রাখেন।

পাকিস্তান আন্দোলনে বিভিন্ন শ্রেণীপেশার মানুষ অংশ নেয়। পরবর্তীতে ভারত স্বাধীনতা আইন, ১৯৪৭ প্রণীত হয় যার আওতায় স্বাধীন ডোমিনিয়ন ভারত ও পাকিস্তান গঠিত হয়। পাকিস্তান আন্দোলন বিভিন্ন ক্ষেত্রে সামাজিক, রাজনৈতিক, বুদ্ধিবৃত্তিক প্রক্রিয়ার ফলাফল স্বরূপ ছিল। প্রতিষ্ঠাতারা এরপর শক্তিশালী সরকার গঠন করতে সচেষ্ট হন। পরবর্তীতে ১৯৫৮ সালে পাকিস্তানে সামরিক অভ্যুত্থান ঘটে। রাজনৈতিক ও অর্থনৈতিক বৈষম্যের কারণে ১৯৭১ সালে তৎকালীন পূর্ব পাকিস্তান স্বাধীন বাংলাদেশ হিসেবে আত্মপ্রকাশ করে। এরপর থেকে তৎকালীন পশ্চিম পাকিস্তান অংশ পাকিস্তান রাষ্ট্র নামে পরিচিত হয়।

প্রতিষ্ঠাতা ও নেতৃবৃন্দ
 মুহাম্মদ আলি জিন্নাহ
 আল্লামা ইকবাল
 লিয়াকত আলি খান
 শাব্বির আহমদ উসমানি
 আবদুর রব নিশতার
 তৃতীয় আগা খান
 মুহাম্মদ জাফরউল্লাহ খান
 এ কে ফজলুল হক
 মুহাম্মদ আবদুল গফুর হাজারভি
 গোলাম ভিক নাইরান
 খাজা নাজিমউদ্দিন
 জালালউদ্দিন জালাল বাবা
 হোসেন শহীদ সোহরাওয়ার্দী‌
 চৌধুরী নাসির আহমেদ মালহি
 মাওলানা জাফর আলি খান
 রানা লিয়াকত আলি খান

আরও দেখুন
 পাকিস্তানের ইতিহাস

তথ্যসূত্র

বহিঃসংযোগ

 
 
 
 

পাকিস্তান আন্দোলন
পাকিস্তানের ইতিহাস
১৯৪০-এর দশকে পাকিস্তান
দেওবন্দি
১৯৪০-এর দশকে ব্রিটিশ ভারত
১৯৪০-এর দশকে ভারত
১৯৪৭-এ পাকিস্তান
দ্বিতীয় বিশ্বযুদ্ধে ব্রিটিশ সাম্রাজ্য
পাকিস্তানের আধুনিক ইতিহাস
ভারতে ইসলামের ইতিহাস
টোটাল ননস্টপ অ্যাকশন রেসলিং

টোটাল ননস্টপ অ্যাকশন (টিএনএ) রেসলিং ন্যাশভিল, টেনেসিতে অবস্থিত একটি যুক্তরাষ্ট্র ভিত্তিক পেশাদারি কুস্তি প্রতিষ্ঠান। এটি প্রতিষ্ঠিত হয় ২০০০ সালে টিনএনএ-এর সাবেক সভাপতি এবং সাবেক সিইও পেশাদার কুস্তিগির জেফ জেরেট এবং তার পিতা জেরি জ্যারেটের মাধ্যমে। বর্তমানে ডব্লিউডব্লিউই এর পর এটি মার্কিন যুক্তরাষ্ট্রের দ্বিতীয় বৃহত্তম পেশাদারি কুস্তি প্রমোশন। এর মূল কোম্পানি টিএনএ এন্টারটেনমেন্ট হিসাবে পরিচিত হয়ে ওঠে।

ইতিহাস

গঠন 

টিনএনএ প্রতিষ্ঠার গোড়াপত্তন হয় '৯০-এর দশকের জনপ্রিয় পেশাদার কুস্তি প্রতিষ্ঠান ওয়ার্ল্ড চ্যাম্পিয়নশিপ রেসলিং (ডব্লিউডব্লিউই) ব্যবসা ছেড়ে দেওয়ার পর। বব রাইডার, জেফ জ্যারেট, এবং জেরি জ্যারেট একবার মাছ ধরতে গিয়ে পেশাদার কুস্তি ব্যবসায় তাদের ভবিষ্যত নিয়ে আলোচনা করেন।
তখন যুক্তরাষ্ট্রের জাতীয় টেলিভিশনে শুধুমাত্র একটি (ডব্লিউডব্লিউই) পেশাদার কুস্তি অনুষ্ঠান ছিল। রাইডার মনে করেন এই পরিস্থিতি টিভি চ্যানেলগুলো রেসলিং নিয়ে ব্যবসার পক্ষে খারাপ বিবেচনা করার দিকে এগিয়ে নেয়।তিনি একটি রেসলিং প্রতিষ্ঠানের প্রস্তাব করেন যা টেলিভিশনের উপর নির্ভরশীল না হয়ে সরাসরি পে পার ভিউ তে প্রচার হবে।

চ্যাম্পিয়নশিপ এবং অন্যান্য অর্জন

বর্তমান চ্যাম্পিয়ন

তথ্যসূত্র

বহিঃসংযোগ 

 ImpactWrestling.com

 
২০০২-এ প্রতিষ্ঠিত কোম্পানি
২০০২-এ পেশাদার কুস্তি
২০০২-এ টেনেসীতে প্রতিষ্ঠান
টেনেসীর ন্যাশভিলে ক্রীড়া
মার্কিন পেশাদারী কুস্তি প্রবর্তনা
ন্যাশভিল, টেনেসী ভিত্তিক কোম্পানি
 
মার্কিন যুক্তরাষ্ট্রের বিনোদন কোম্পানি
ফ্লোরিডাতে অরল্যান্ডোর পেশাগত কুস্তি
টেনেসীতে পেশাগত কুস্তি
জাতীয় রেসলিং অ্যালায়েন্স সদস্যরা
২০০২-এ প্রতিষ্ঠিত বিনোদন কোম্পানি
কানাডার বিনোদন কোম্পানি
অরল্যান্ডো-এ (ফ্লোরিডা) পেশাদার কুস্তি
আডলফ ফন বাইয়ার

ইয়োহান ফ্রিড্‌রিখ ভিলহেল্ম আডলফ ফন বাইয়ার (; অ্ক্টোবর ৩১, ১৮৩৫– আগস্ট ২০, ১৯১৭);একজন জার্মান রসায়নবিজ্ঞানী। তিনি ১৯০৫ সালে রসায়নে নোবেল পুরস্কার লাভ করেন।

পরিবার ও শিক্ষা 

বায়ের বার্লিনে রয়েল প্রুশিয়ান সেনাবাহিনীর জোহান জ্যাকব বায়েয়ার এবং তার স্ত্রী ইউজেনি বেয়ার হিটজিগের (১৮০7–-১৮৩৩) প্রখ্যাত ভূতত্ত্ববিদ এবং লেফটেন্যান্ট-জেনারেলের পুত্র। তার পিতা-মাতা উভয়ই তার জন্মের সময় লুথেরান ছিলেন এবং তিনি লুথারান ধর্মে বেড়ে উঠেছিলেন। তার মা জুলিয়াস এডুয়ার্ড হিটজিগের কন্যা এবং মূলত ইহুদি ইটজিগ পরিবারের সদস্য ছিলেন এবং তিনি তার বাবার সাথে বিবাহের আগে খ্রিস্টান ধর্মান্তরিত হয়েছিল, যিনি অ-ইহুদি-জার্মান বংশোদ্ভূত ছিলেন। বায়েরের চার বোন ছিল: ক্লারা (জন্ম ১৮২৬) এমা (জন্ম ১৮৩১), জোহানা (জ্যানেট) (জন্ম ১৮৩৯), অ্যাডিলেড (মৃত্যু ১৮৪৩) এবং দুই ভাই: জর্জি (জন্ম ১৮২৯) এবং এডওয়ার্ড (জন্ম ১৮৩২)। বায়ার অ্যাডিলেডের জন্ম দেওয়ার সময় অল্প বয়সে মাকে হারিয়েছিলেন।

যদিও তার জন্মের নাম জোহান ফ্রিডরিখ উইলহেলম অ্যাডল্ফ বায়ার ছিলেন, তবে তিনি তার জীবনের বেশিরভাগ সময় কেবল "অ্যাডল্ফ বায়ার" নামে পরিচিত ছিলেন। কবি অ্যাডেলবার্ট ভন চামিসো এবং জ্যোতির্বিদ ফ্রিডরিচ উইলহেলম বেসেল তার গডপ্রেমেন্ট ছিলেন। তার পঞ্চাশতম জন্মদিনে তিনি বাওয়ারিয়ার দ্বিতীয় রাজা লুডভিগ কর্তৃক বংশগত আভিজাত্যের কাছে বেড়ে উঠেছিলেন এবং তাঁকে "ভন" স্বীকৃতি দিয়েছিলেন।

বায়ের ছোটবেলায় তার পিতামহের Müggelsheim এ অবস্থিত ফার্মে গাছের পুষ্টির বিষয়ে পরীক্ষা-নিরীক্ষা চালিয়ে বিজ্ঞানের প্রথম আবির্ভূত হন ; বার্লিনের সীমানায় ফিরে এসে, তিনি নয় বছর বয়সে রাসায়নিক পরীক্ষার সাথে টেস্ট টিউবগুলিতে নিয়ে যান। তিন বছর পরে, তিনি একটি অজানা রাসায়নিক যৌগ সংশ্লেষিত করেছিলেন - তামা এবং সোডিয়ামের দ্বৈত কার্বনেট। তার ১৩ তম জন্মদিনে, তিনি নিজের জীবনকর্মের সূচনা করেছিলেন, তার প্রথম রঙ্গিন পরীক্ষার জন্য দুজন থ্যালারের মূল্যবান নীল কিনেছিলেন।

যখন এখনও স্কুলছাত্রী তখন ফ্রিডরিচ উইলহেলম জিমন্যাসিয়ামে তার রসায়ন শিক্ষক তাকে তার সহকারী হিসাবে নিযুক্ত করেছিলেন। ১৮৫৩ সালে মাধ্যমিক স্কুল থেকে স্নাতক শেষ করার পরে তিনি পদার্থবিদ্যা এবং গণিত অধ্যয়নের জন্য বার্লিন বিশ্ববিদ্যালয়ে প্রবেশ করেন। ১৮৪6 সাল নাগাদ প্রুশিয়ান সেনাবাহিনীর একটি বিভাগ তার অধ্যয়ন ব্যাহত করেছিল, যখন তিনি হাইডেলবার্গ বিশ্ববিদ্যালয়ের একাডেমিয়ায় ফিরে এসে রবার্ট বুনসেনের অধীনে রসায়ন পড়ার ইচ্ছা করেছিলেন। [উদ্ধৃতি আবশ্যক] প্রখ্যাত রসায়নবিদের সাথে বিতর্কের পরেও তিনি তার পরামর্শদাতাকে পরিবর্তন করেছিলেন আগস্ট কেকুলি। ১৮৮৮ সালে আর্সেনিক মিথাইল ক্লোরাইড বা কাকোডাইলিকের উপর ডক্টরেট শেষ করার জন্য বার্লিনে ফিরে আসার পরেও তিনি কেকুলের সাথে সহযোগিতা অব্যাহত রেখেছিলেন।

জীবনী 
বাইয়ার ১৮৩৫ সালের ৩১ অক্টোবর তৎকালীন প্রুশিয়ার বার্লিনে জন্মগ্রহণ করেন।

তথ্যসূত্র 

এলিয়ট ক্রেসন পদক বিজয়ী
১৯১৭-এ মৃত্যু
নোবেল বিজয়ী রসায়নবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৮৩৫-এ জন্ম
জার্মান নোবেল বিজয়ী
হাইডেলবার্গ বিশ্ববিদ্যালয়ের প্রাক্তন শিক্ষার্থী
হামবোল্ড বিশ্ববিদ্যালয়ের প্রাক্তন শিক্ষার্থী
রয়েল সোসাইটির বিদেশি সদস্য
স্ট্রসবার্গ বিশ্ববিদ্যালয় অনুষদ
জার্মান জৈব রসায়নবিদ
১৯শ শতাব্দীর জার্মান রসায়নবিদ
জার্মান লুথারান
মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য
২০শ শতাব্দীর জার্মান রসায়নবিদ
তাফাদজা কামুঙ্গোজি

তাফাদজা কামুঙ্গোজি (; জন্ম: ৮ জুন, ১৯৮৭) হারারেতে জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য হিসেবে তিনি মূলতঃ লেগ ব্রেক বোলিং করে থাকেন। ঘরোয়া ক্রিকেটে মাসভিঙ্গো দলের পক্ষে খেলেছেন।

খেলোয়াড়ী জীবন 
জিম্বাবুয়ে বোর্ড একাদশের পক্ষে অস্ট্রেলিয়ান একাডেমি দলের বিপক্ষে অংশ নিলেও তিন খেলার ঐ সিরিজে ৩-০ ব্যবধানে পরাজিত হয় তার দল। ২০০৫-০৬ মৌসুমে জিম্বাবুয়ের লিস্ট এ ক্রিকেটের খেলায় অংশ নেন। তিন খেলায় তিনি পাঁচ উইকেট পান। তন্মধ্যে ম্যাশোনাল্যান্ডের বিপক্ষে চার উইকেট নিয়ে দলটিকে ৭৬ রানে অল-আউট হতে সহায়তা করেন।

২০০৬-০৭ মৌসুমে দক্ষিণ আফ্রিকার বিপক্ষে টুয়েন্টি২০ খেলায় অভিষিক্ত হন। ২০০৬ সালের চ্যাম্পিয়ন্স ট্রফিতে জিম্বাবুয়ে দলে ডাক পান। ২৫ অক্টোবর, ২০১৪ তারিখে বাংলাদেশ সফরে মিরপুরের শের-ই-বাংলা ক্রিকেট স্টেডিয়ামে অনুষ্ঠিত প্রথম টেস্টে স্বাগতিক বাংলাদেশের বিপক্ষে তার টেস্ট অভিষেক ঘটে।

তথ্যসূত্র

বহিঃসংযোগ 
 
 Masvingo set up title decider with Matabeleland, from Cricinfo, retrieved 11 September 2006
 Player Profile: Tafadzwa Kamungozi from CricketArchive
 Eagles v Zimbabweans, from Cricinfo, retrieved 13 September 2006

জিম্বাবুয়ীয় ক্রিকেটার
১৯৮৭-এ জন্ম
জীবিত ব্যক্তি
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
মাসভিঙ্গোর ক্রিকেটার
সেন্ট্রালসের ক্রিকেটার
২০১৫ ক্রিকেট বিশ্বকাপের ক্রিকেটার
হারারে থেকে আগত ক্রিকেটার
বিমলা প্রসাদ চলিহা

বিমলা প্রসাদ চলিহা (; ) ভারতীয় জাতীয় কংগ্রেস দলের একজন নেতা ও অসমের প্রাক্তন মুখ্যমন্ত্রী।। ১৯৭১ সনে তাকে পদ্মবিভূষণ পুরস্কার দ্বারা সন্মানিত করা হয়।

জন্ম ও বংশ পরিচয়
১৯১২ সনে ২৬ মার্চ তারিখে অসমের শিবসাগর জেলায় বিমলা প্রসাদ চলিহা জন্মগ্রহণ করেন। তার পিতার নাম কালিপ্রসাদ চলিহা ও মাতার নাম নিকুঞ্জলতা। পিতা কালিপ্রসাদ ছিলেন শিবসাগর ন্যায়ালয়ের একজন প্রখ্যাত উকিল। মাতা নিকুঞ্জলতা ছিলেন মণিরাম দেওয়ানের নাতি।। তাদের পরিবার ছিল অভিজাত শ্রেনীর বংশ ও তাদের চা-বাগান ছিল। কালিপ্রসাদ চলিহার পাঁচটি পুত্র ও পাঁচটি কন্যা ছিল।

শিক্ষা
বিমলা প্রসাদ চলিহা বাল্যকালের শিক্ষা শিবসাগর সরকারি উচ্চ বিদ্যালয় থেকে সম্পূর্ণ করেন। ১৯২৮ সনে তিনি প্রবেশিকা পরীক্ষায় উত্তীর্ণ হন। তারপর তিনি কলকাতার সি.টি কলেজে নামভর্তি করেন যদিও শিক্ষা অসমাপ্ত করে অসমে ফিরে আসেন ও কংগ্রেস দলে যোগদান করেন। এখানেই তার শিক্ষাজীবন সমাপ্ত হয়।

রাজনৈতিক জীবন
১৯৩০ সনে বিমলা প্রসাদ চলিহার রাজনৈতিক জীবন আরম্ভ হয়। ১৯৩১ সনে মহাত্মা গান্ধী জনসাধারনকে আহ্বান জানিয়েছিলেন যে গ্রামীণ তাঁত উন্নত হওয়া প্রয়োজন। ১৯৩৪ সনে মহাত্মা গান্ধী অসমের শিবসাগরে আসেন। সেই সময়ে বিমলা প্রসাদ চলিহা একটি উন্নত শ্রেনীর তাঁত প্রস্তুত করে মহাত্মা গান্ধীকে দেখান। উন্নত শ্রেণীত তাঁত দেখে মহাত্মা গান্ধী মোহিত হন ও বিমলা প্রসাদ চলিহাকে আঞ্চলিক শিল্পের প্রশিক্ষণ নেওয়ার জন্য বিহারে পাঠান। তারপর তাকে সর্বভারতীয় স্পীনার এসোশিয়েন অসম শাখার সম্পাদক রুপে নিযুক্তি প্রদান করা হয়। 
১৯৪১ সনে বিমল প্রসাদ চলিহা ব্যক্তিগত সত্যাগ্রহ  ও ১৯৪১ সনের আন্দোলনে সক্রিয়ভাবে জড়িত ছিলেন। ১৯৪২ সনে তিনি আঞ্চলিক সংগঠন শক্তিশালী ভাবে গড়ে তোলার জন্য মনোযোগ দেন। আন্দোলনে যোগদান করার জন্য ১৯৪২ সনে ১৯৪৪ সন পর্যন্ত তার কারাবাস হয়েছিল। 
১৯৮৬ সনের সাধারণ নির্বাচনে শিবসাগর পশ্চিম সমষ্টি থেকে বিমলা প্রসাদ চলিহা নির্বাচিত হয়েছিল। ভারত স্বাধীন হওয়ার পর গোপীনাথ বরদলৈ-এর নেতৃত্বে অসমে স্বাধীন মন্ত্রিসভা গঠিত হয়। এই মন্ত্রিসভায় তাকে গ্রাম উন্নয়ন বিভাগ পরিচালনার দ্বায়িত্ব দেওয়া হয়। ১৯৪৭-৪৮ সন পর্যন্ত তিনি রাজ্যিক বিধান সভার সংসদী সচিব ছিলেন। তিনি অসম এপেক্স ব্যাঙ্ক ও অসম কুটির শিল্পের প্রথম চেয়ারম্যান রুপে নিযুক্তি লাভ করেন। 
১৯৫০ সনে বিমলা প্রসাদ চলিহা অসম প্রদেশ কংগ্রেস কমিটির সাধারণ সম্পাদক ও ১৯৫২ সনে সভাপতি নির্বাচিত হন। ১৯৫৩ সনে তিনি শিবসাগর সমষ্টি থেকে লোকসভার সদস্য রুপে নির্বাচিত হয়েছিল। তাছাড়াও তিনি নগা শান্তি মিশনের সদস্য ছিলেন।

মুখ্যমন্ত্রী হিসেবে
১৯৫৭ সনের ২৮ ডিসেম্বর তারিখে বিমলা প্রসাদ চলিহা অসমের মুখ্যমন্ত্রী পদে নিযুক্তি লাভ করেন। এই পদে তিনি ১৯৭১ সনের ৩০ অক্টোবর পর্যন্ত ছিলেন। এই সময়সীমার মধ্যে তিনি নানান সমস্যার সন্মুখীন হন । এরমধ্যে ১৯৬০ সনের ভাষা আন্দোলন, ১৯৬২ সনের চীনা আক্রমণ, ১৯৬৫ সনের পাকিস্তান আক্রমণ, তৈল শোধনাগার আন্দোলন, ১৯৬৬ সনের মিজো বিদ্রোহ, মেঘালয় স্থাপনের প্রচেষ্টা, পাকিস্তানি অনুপ্রবেশ ইত্যাদি প্রধান ছিল।

মৃত্যু
১৯৭১ সনের ২৫ ফেব্রুয়ারি তারিখে বিমলা প্রসাদ চলিহার মৃত্যু হয়।

তথ্যসূত্র

১৯১২-এ জন্ম
১৯৭১-এ মৃত্যু
আসামের মুখ্যমন্ত্রী
সিভিল সার্ভিসে পদ্মবিভূষণ প্রাপক
ভারতীয় জাতীয় কংগ্রেসের মুখ্যমন্ত্রী
প্রথম লোকসভার সদস্য
আসামের ভারতীয় জাতীয় কংগ্রেসের রাজনীতিবিদ
আসাম বিধানসভার সদস্য ১৯৫৭-১৯৬২
আসাম বিধানসভার সদস্য ১৯৬২-১৯৬৭
আসাম বিধানসভার সদস্য ১৯৬৭-১৯৭২
আসাম আইনসভার সদস্য ১৯৪৬-১৯৫২
রাজা হাসান

রাজা হাসান (; জন্ম: ৮ জুলাই, ১৯৯২) পাঞ্জাবের শিয়ালকোটে জন্মগ্রহণকারী পাকিস্তানের উদীয়মান ক্রিকেটার। পাকিস্তান ক্রিকেট দলের অন্যতম সদস্য হিসেবে রয়েছেন। দলে তিনি মূলত বোলার। কার্যকরী বামহাতি অর্থোডক্স স্পিন ও দোসরায় ব্যাটসম্যানদেরকে বিভ্রান্তিতে ফেলায় পারদর্শী।

২০১০ সালে ইংল্যান্ড সফরে সাঈদ আজমলের সাথে তিনি দানিশ কানেরিয়ার স্থলাভিষিক্ত হন। ইজাজ আহমেদের অনুপ্রেরণায় রাজার খেলোয়াড়ী জীবনের সূত্রপাত ঘটে। ২০১২ সালে ১৯ বছর বয়সে শ্রীলঙ্কার বিপক্ষে দলের সদস্য মনোনীত হন। সেপ্টেম্বর, ২০১২ সালে অস্ট্রেলিয়ার বিপক্ষে টুয়েন্টি২০ আন্তর্জাতিকে তার অভিষেক ঘটে। সংযুক্ত আরব আমিরাতে অনুষ্ঠিত টি২০ সিরিজের প্রথম খেলায় তিনি দুই উইকেট পান। ১০ অক্টোবর, ২০১৪ তারিখে একই মাঠে ও একই দলের বিরুদ্ধে তার একদিনের আন্তর্জাতিকে অভিষেক ঘটে।

তথ্যসূত্র

আরও দেখুন 
 পাকিস্তান ক্রিকেট দল
 ২০১৪-১৫ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল

পাকিস্তানি ক্রিকেটার
১৯৯২-এ জন্ম
জীবিত ব্যক্তি
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
২০১০ এশিয়ান গেমসের ক্রিকেটার
এশিয়ান গেমসের ক্রিকেটে পদক বিজয়ী
শিয়ালকোট থেকে আগত ক্রিকেটার
পাকিস্তানি ক্রিকেটে ডোপিং মামলা
লাহোর কালান্দার্সের ক্রিকেটার
পাঞ্জাবি ব্যক্তি
এশিয়ান গেমসে ব্রোঞ্জপদক বিজয়ী পাকিস্তানি
সুই নর্দার্ন গ্যাস পাইপ লাইন্স লিমিটেডের ক্রিকেটার
শিয়ালকোট স্ট্যালিয়ন্সের ক্রিকেটার
জারাই তারাকিয়াতি ব্যাংক লিমিটেডের ক্রিকেটার
ন্যাশনাল ব্যাংক অব পাকিস্তানের ক্রিকেটার
পাকিস্তান কাস্টমসের ক্রিকেটার
রাওয়ালপিন্ডি রামসের ক্রিকেটার
ইসলামাবাদের ক্রিকেটার
পাঞ্জাবের (পাকিস্তান) ক্রিকেটার
২০১০ এশিয়ান গেমসের পদক বিজয়ী
ক্রিকেটে নিষিদ্ধ মাদক গ্রহণকারী